**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1, ал. 5 и ал. 9 ЗОП (І етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-203/2019 г. |
| ИН на регистрационната форма от ССИ: | 20190820-00435-0027 |
| Възложител: | **Софийска вода АД** |
| Вид на възложителя: | [ ]  публичен (чл. 5, ал. 2, т. 1-17 и ал. 3 ЗОП) [x]  секторен (чл. 5, ал. 4,т. 1-3 ЗОП)  |
| Вид на процедурата | Публично състезание |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | Доставка на кварцов пясък за бързи пясъчни филтри тип „Аквазур“. |
| Обособени позиции: | [x]  Да Брой: 2[ ]  Не |
| Професионална/и област/и, в която/които попада предметът на възлаганата поръчка (според възложителя): | 6. ВиК инженерство |
| Срок за изпълнение: | 24 месеца |
| Прогнозна стойност на поръчката в лв. без ДДС: | 290 000 |
| Финансиране: | [ ]  Изцяло от националния бюджет[ ]  Изцяло или частично със средства от ЕС[x]  Друго: собствени финансови средства |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;2. Проекта на обявление, с което се оповестява откриването на процедурата;3. Проекта на техническа спецификация; |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | [x]  Да [ ]  Не |
| *Коментари и други бележки:*В придружителното писмо по образец, към което се прилагат документите, подлежащи на контрол, възложителят не е посочил предмета на обществената поръчка в приложимото поле (вж. Раздел II, т. 4 от „Правила на АОП за електронен обмен на информация при осъществяване на предварителен контрол, във връзка с чл. 118 ППЗОП, достъпни на адрес: <http://www.aop.bg/fckedit2/user/File/bg/agency/Vatreshni_pravila/Pravila_EOI_AOP_2019_2.pdf> ). |

**РАЗДЕЛ ІІІ**

**Резултати от контрола**

**Проект на обявление за обществена поръчка**

|  |
| --- |
| **Обхват на поръчката** |
| *Констатации и препоръки:*1. В поле II.1.6), относно разделянето на поръчката на обособени позиции и възможностите за участие в тях е отбелязано, че оферти могат да бъдат подавани за „максимален брой обособени позиции“ – 2. Доколкото в случая броят на всички обособени позиции е 2 и по същество липсва ограничение за участие или за възлагане на определен брой обособени позиции, по-малък от максималния, правилно е да се маркира, че оферти могат да се подават за „всички обособени позиции“ (вж. Методическо указание на АОП № МУ-7 от 24.11.2017 г. относно „Ограничаване на броя на обособените позиции при подаване на оферта или възлагане на договор (чл. 46 от ЗОП)“ на електронен адрес <http://www.aop.bg/fckedit2/user/File/bg/practika/MU7_2017.pdf>).Препоръчваме редакция в отбелязването.2. В полета ІІ.2.4) за обособени позиции № 1 и 2 са описани дейностите, предмет на поръчката, но не са посочени данни за тяхното количество (обем). Представянето на количествени данни, макар и прогнозни (напр. проектното количество кварцов пясък), позволява на заинтересованите лица да преценят дали изпълнението на поръчката е по възможностите им (вж. Приложение № 19, т. 3 ЗОП). Препоръчваме допълване.3. В полета ІІ.2.7) за двете обособени позиции е посочено, че поръчката не подлежи на подновяване, а същевременно в полета II.2.11) се описва „подновяване на договора“. Препоръчваме редакция, като се прецени дали удължаването на срока на договора, дефинирано като „подновяване“, не представлява опция, както е отбелязано в поле II.2.11).3. В полета ІІ.2.11) на двете обособени позиции се срещат препратки към членове, без да е пояснено към какъв документ се препраща (напр. чл. 7, чл. 7.1 ). |

|  |
| --- |
| **Годност (правоспособност) за упражняване на професионална дейност** |
| *Констатации и препоръки:*В поле III.1.4) са изброени основанията, наличието на които води до отстраняване на участник от процедурата. С цел пълнота, препоръчваме към основанията да се допълни и това по чл. 69 от Закона за противодействие на корупцията и за отнемане на незаконно придобитото имущество. |

|  |
| --- |
| **Технически и професионални възможности** |
| *Констатации и препоръки:*В поле III.1.3) е заложен критерий за подбор относно опита на участниците. Не е зададено минимално ниво за допустимост, което възложителят ще приеме за достатъчно при изпълнение на поставеното условие (напр. брой/обем реализирани доставки). В полето липсва и информация за документите, с които в случаите по чл. 67, ал. 5 ЗОП и чл. 112, ал. 1, т. 2 и 4 ЗОП се доказва съответствие със зададения критерий за подбор. Съгласно чл. 59, ал. 5 ЗОП в обявлението възложителят посочва критериите за подбор, минималните изисквания за допустимост, както и документите, чрез които се доказва изпълнението им. Препоръчваме допълване.В допълнение, като „сходни доставки/услуги“, възложителят е посочил, че следва да се разбира доставка на кварцов пясък, предназначен за пълнеж на пясъчни филтри за пречистване на вода. Предвид обекта на поръчката, препоръчваме да отпадне думата „услуги“. Освен това, възложителят следва да разполага с аргументи, че с така дефинираното условие не ограничава необосновано участието на лица в процедурата (например лица, извършвали доставка на кварцов пясък, но с различно предназначение). |

|  |  |
| --- | --- |
| **Условия във връзка с поръчката** |  |
| *Констатации и препоръки:* В поле III.2.2) е указано, че условията за изпълнение на поръчката са „съгласно документацията за участие“. Препоръчваме вместо формалното попълване на полето, в него да се посочат съществени изисквания, относими към поръчката, ако има такива. В случай че се предвиждат специални условия за изпълнение на поръчката, в полето трябва да се добави накратко съответната информация (вж. чл. 47, ал. 2 ЗОП). |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.2. Съгласно чл. 232, ал. 9, т. 3 ЗОП, при процедура „публично състезание“, предварителният контрол завършва след осъществяването на първия етап. |

 **ЗА ИЗПЪЛНИТЕЛЕН ДИРЕКТОР: Подпис (не се чете)**

**МИХАИЛ МИХАЙЛОВ**

   (Съгласно Заповед № РД-67/02.09.2019 г.)

**Вярно с оригинала,**

**подписан на хартия**